[image: ][image: ]

‏כ"ח כסלו תשע"ט
‏ 06 דצמבר 2018

לכבוד                                              				


שלום רב,

                                      

הנדון: בקשה לקבלת מידע מכוח חוק חופש המידע, תשנ"ח 1998 – 
רשימת קריטריונים לקביעת שיעורי סובסידיה של הוצאות פיתוח באזורי תעשייה
סימוכין: פנייתכם מיום 16.10.18
ראשית , תודה על פנייתך בנושא שבנדון.
בבקשתך למידע שהעברת למשרדנו – הכלכלה והתעשייה, ביקשת לקבל לידיך כדלקמן:
רשימת הקריטריונים לקביעת שיעורי הסובסידיה של הוצאות הפיתוח באזורי תעשיה, כפי שנקבע בהחלטות הממשלה.
במענה לבקשת המידע, להלן התייחסות המשרד:
1. רשימת קריטריונים - סבסוד הוצאות פיתוח הקרקע:
1.1 סבסוד הוצאות הפיתוח ליזם במקרים בהם המשרד מסבסד, יינתנו בהתאם לאמות המידה והמשקלות הבאות:
1. מרחק ונגישות איזור התעשייה - 35%
ככל שאזור התעשייה מרוחק יותר, יינתן סבסוד גבוה יותר. 
· חישוב המרחק והנגישות של אזור התעשייה נעשה ביחס לשלוש נקודות מפתח: הנמל הימי הקרוב ביותר, נתב"ג ואזור תל אביב. 
· עבור כל נקודת מפתח ביחס לאזור תעשייה מסוים ניתן ניקוד בין 0 ל-1, כאשר לזמן נסיעה ניתן משקל של 70% ולמרחק בק"מ משקל של 30%.
· לאחר מכן ניתן משקל לכל נקודת יעד, על פי הטבלה להלן, ונוצר משתנה מרחק ונגישות אחד עבור כל אזור תעשייה הנע בין 0-10. 
· נרמול המשתנים של אזורי התעשייה הזכאים לסבסוד נעשה ביחס לארבעת אזורי התעשייה הרחוקים ביותר מכל נקודת מפתח.

התוצאה מוכפלת ב- 3.5 כך שהציון המקסימלי הוא 35%.
2. קשיי שיווק – 20% 
· הציון באמת מידה זו מביא בחשבון את היחס בין מספר הדונמים ששווקו באזור התעשייה בשנים 2011-2014 לבין היתרה הקיימת לשיווק באזור התעשייה, נכון לסוף שנת 2014. 
· אזור תעשייה יוגדר כבעל קשיי שיווק במידה והיה שיווק בהיקף נמוך מ-10% מיתרת השטח הזמין לשיווק באזור התעשייה בשנים 2011-2014.
· היתרה לשיווק שטחי תעשייה באזור התעשייה כוללת 60 דונמים לפחות.
· היתרה המקסימלית לחישוב הקריטריון נקבעה על 600 דונם על מנת למנוע הטיה עבור אזורי תעשייה גדולים במיוחד.
· אזורי תעשייה שיוגדרו כסובלים מקשיי שיווק יזכו לניקוד של 20 נקודות. 
3. הסיווג החברתי-כלכלי של הרשות המקומית - 35%
· ככל שהדירוג הסוציו אקונומי של הרשות המקומית נמוך יותר, יינתן סבסוד גבוה יותר. 
· באזורים בהם פועל מינהל אזורי תעשייה הדירוג הסוציו-אקונומי המקסימלי הקיים היום הוא 7. אמת מידה זו מחושבת על ידי הפחתת מספר האשכול בו מדורגת הרשות המקומית מהמספר 7. 
· באזורי תעשייה אשר משותפים למספר רשויות מקומיות, נקבע סיווג כלכלי-חברתי משוקלל על פי גודל האוכלוסייה בכל אחת מהרשויות המקומיות השותפות באזור התעשייה. 
· הניקוד מוכפל ב-6 כך שהציון המקסימלי הוא 35%. יובהר, כי הציון המקסימלי הוא 35 ובמקום שבו מדובר באשכול 1 הציון הוא 35 ולא 36.
4. סיכון ביטחוני וקרבה לגבול 10%
· לאור הקושי במשיכת מפעלים לאזורי תעשייה אשר נמצאים באיום בטחוני או בקרבה לגבול, יינתן ניקוד של עד  נקודות ליישובים מקבוצה זו. 
· ישובים מאוימים בהתאם לקבוע במפה - 2 נקודות.
· ישובים סמוכי גבול בהתאם לקבוע במפה - 3 נקודות.
· הניקוד מוכפל ב-3.3 כך שהציון המקסימלי הוא 10%.
1.2 שיעורי הסבסוד לאזור תעשיה לא יפחת מ30% ולא יעלה על 90%. אזורי התעשייה דורגו ע"פ הניקוד שצברו וחולקו לקבוצות. לכל קבוצה ניתנה רמת סבסוד בהתאם לפירוט להלן:
· באזורי תעשייה המדורגים בקבוצת הניקוד הגבוהה ביותר, שצברו למעלה מ- 48.1 נקודות הסבסוד יהיה בגובה של 90%. 
· באזורי תעשייה המדורגים בקבוצת הדירוג השנייה, שצברו מ-48.1 עד 34 נק' כולל, הסבסוד יהיה בגובה של 75%.
· באזורי תעשייה שדורגו בקבוצת הדירוג השלישית, שצברו מ-34 עד 27 נק' כולל, הסבסוד יהיה בגובה של 60%.
· באזורי תעשייה שדורגו בקבוצת הדירוג הרביעית, שצברו עד 26 נק' כולל, הסבסוד יהיה בגובה של 30%.
1.3 המקרים בהם לא יינתן סבסוד בגין הוצאות הפיתוח:
· הקצאת קרקע באזורי תעשייה שהופרטו (היו בטיפול המשרד והאחריות להמשך פיתוחם ושיווקם הועברה לרשות שבתחומה נמצא אזור התעשייה). במקרים אלו, המחיר אותו גובה הרשות מהיזמים כולל מרכיב של סבסוד שהמדינה נתנה בעבר.
· הקצאות קרקע באזורי תעשייה שהגורם המפתח שלהם אינו המשרד.
· הקצאת קרקע שלא לתעשייה או מלאכה.
· שיווק קרקע במכרז (גם אם הייעוד הוא לתעשייה ומלאכה).
· הקצאת קרקע למפעל שפועל על סמך זיכיון מהמדינה.
· מעבר של מפעל מאזור עדיפות לאומית א' לאזור עדיפות לאומית א'– בגין גודל השטח שבו הוא פעל שלא בשכירות.
1.4 חלקו של היזם בתשלום הוצאות הפיתוח
· גובה תשלום הוצאות הפיתוח אשר על היזם לשאת בו בתמורה לפיתוח הקרקע בהתאם לקריטריונים הנדסיים המפורטים בנספח 8, ייקבע בהתאם לדירוג אזורי התעשייה ולפי "טבלת מחירי הוצאות הפיתוח" (נספח 2) כתוקפה במועד אישור הוועדה את בקשת היזם. 
· במידה ואישור העסקה ברמ"י לא יבוצע בשנת הכספים בה אישרה הוועדה את הבקשה, הוצאות הפיתוח התקפות במועד אישור הוועדה יוצמדו למדד הסלילה והגישור, המפורסם באתר הלשכה המרכזית לסטטיסטיקה, החל ממועד אישור הוועדה ועד למועד אישור העסקה ברמ"י. טבלת הוצאות הפיתוח לדונם, על עדכוניה מעת לעת, זמינה לציבור באתר האינטרנט של המשרד.
· המליצה הוועדה על הקצאת קרקע ליזם בהרשאה זמנית, יישא היזם בתשלום הוצאות הפיתוח בסך 5% ובהקצאה לצורך התקנת מתקני חלוץ והדגמה לאנרגיה מתחדשת - בסך 3% מעלות הוצאות פיתוח הקרקע המסובסדות, ככל שבאזור התעשייה המסוים קיימת זכאות לסבסוד, עבור כל שנה. 
· תשלום הוצאות הפיתוח יהיה מראש לכל תקופת ההרשאה. סכומי התשלום בהרשאה זמנית לא יחשבו כתשלום ע"ח הוצאות הפיתוח, במידה ויוחלט להקצות את הקרקע ליזם באופן קבוע.
1.5 שימוש בניגוד להמלצה להקצאת קרקע
· יזם שניתנה לו המלצה להקצאת קרקע ועשה בה שימוש בניגוד להמלצה שנתן המשרד ותנאי ההקצאה מול רמ"י, יחוייב היזם, בנוסף לאמור בנספח 9, בתוספת תשלום של 5% מהוצאות הפיתוח המלאות (כפי שהיו במועד אישור הוועדה את בקשת היזם להמלצה להקצאת קרקע בפטור ממכרז). 
· החיוב יהיה עבור כל שנת שימוש בניגוד להמלצה שנתן המשרד ותנאי ההקצאה מול רמ"י. 


1.6 קיזוז כספי מהוצאות הפיתוח כאשר עבודות הפיתוח מתבצעות על ידי היזם
· מנהל מינהל אז"ת, בהמלצת מהנדס מטעם מינהל אז"ת ובאישור חשב המשרד, רשאי לאשר קיזוז כספי מהוצאות הפיתוח ליזם שמבצע עבודות פיתוח בתחום מגרשו, אשר היו אמורות להתבצע על פי הקריטריונים ההנדסיים, זאת בכפוף לכך שהיזם קיבל את האישור האמור בטרם התחיל בביצוע עבודות הפיתוח. סכום הקיזוז ייקבע ע"י המשרד ועל פי שיקול דעתו הבלעדי. 
· הודעה בכתב על הקיזוז והנימוקים לו תישלח ליזם.
1.7 ככל שמדובר בקרקע בבעלות פרטית, לא ייגבו הוצאות פיתוח על ידי מינהל אז''ת. 
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.





בברכה
יוסי זולפן,

  הממונה על חוק חופש המידע
   משרד הכלכלה והתעשייה

העתק: עו"ד אמל כולאב, הלשכה המשפטית       
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

